b'\n_START_ARTICLE_\nKripton\n_START_SECTION_\nPomembne lastnosti\n_START_PARAGRAPH_\nZa kripton, zaradi svoje zelo nizke kemijske reaktivnosti tako imenovan \xc5\xbelahtni plin, je zna\xc4\x8dilen brilijanten zelen in oran\xc5\xbeen spektralni podpis. Je eden od produktov fizije urana. Strjen kripton je bel in kristalinski, s kubi\xc4\x8dno, ploskovno sredi\xc5\xa1\xc4\x8dno kristalno strukturo, ki je pogosta lastnost vseh "redkih plinov".\n_START_SECTION_\nUporaba\n_START_PARAGRAPH_\nDefinicija dol\xc5\xbeine metra v sistemu SI je bila med letoma 1960 in 1983 vezana na svetlobo, ki jo oddajajo vzburjeni atomi kriptona; meter je bil definiran kot 1.650.763,73 valovnih dol\xc5\xbein oran\xc5\xbeno-rde\xc4\x8de oddajne \xc4\x8drte, ki jo oddajajo atomi kriptona-86._NEWLINE_Izdelani so bili kriptonovi klatrati s hidrokinonom in fenolom. Kr-85 se uporablja za kemijsko analizo. Ko ga polo\xc5\xbeijo v razli\xc4\x8dne trdnine, se tvorijo kriptonati, katerih aktivnost je ob\xc4\x8dutljiva na povr\xc5\xa1inske kemijske reakcije. Ta \xc5\xbelahtni plin se uporablja tudi pri fotografskih osvetljevalkah za visoko-hitrostno fotografiranje, vendar je njegova raba omejena z visoko ceno pridobivanja kriptona.'